Őcsény Község Önkormányzata Képviselő-testülete

9./2009.(V.29.) rendelete
az egészségügyi alapellátás körzeteiről

Őcsény Község Önkormányzatának Képviselő-testülete a Magyar Köztársaság Alkotmányáról szóló 1949. évi XX. törvény 44/A.§ (2) bekezdésében, valamint az önálló orvosi tevékenységről szóló 2000. évi II. törvény 2.§ (2) bekezdésében kapott felhatalmazás alapján az egészségügyről szóló 1997. évi CLIV. törvény 152.§. (1) és (2) bekezdése értelmében megállapítja és kialakítja illetékességi területén az egészségügyi alapellátások körzeteit.

1. §

A rendelet hatálya

(1) A rendelet Őcsény község közigazgatási területén területi ellátási kötelezettséggel működő háziorvosi körzetet, házi gyermekorvosi körzetet, fogorvosi körzetet, a védőnői ellátási körzetet, az alapellátáshoz kapcsolódó ügyeleti ellátást, valamint az iskola-egészségügyi ellátást határozza meg.

(2) Működtetési jog alapján végezhető önálló orvosi tevékenység – az önálló orvosi tevékenységről szóló 2000. évi II. törvény 2.§ (2) bekezdése alapján – csak e rendeletben meghatározott háziorvosi körzetekben folytatható – a szabad orvosválasztás jogának tiszteletben tartása mellett. 

2. §

Háziorvosi körzet

A háziorvosi körzethez Őcsény község lakossága tartozik. A körzet székhelye: 7143 Őcsény, Rákóczi u. 4.

3.§.

Házi gyermekorvosi körzet

A házi gyermekorvosi körzethez Őcsény község lakossága tartozik. A házi gyermekorvosi körzet székhelye: 7143 Őcsény, Kazinczy u. 1. 
4.§. 

Fogorvosi körzet
A fogorvosi körzetet Őcsény község lakossága alkotja. A körzet székhelye: 7143 Őcsény, Rákóczi u 4. 

5.§.

Védőnői körzetek

A védőnői körzethez Őcsény község lakossága tartozik. A védőnői körzet székhelye: 7143 Őcsény, Kazinczy u. 1.
6.§.

Az alapellátáshoz kapcsolódó orvosi ügyeleti ellátás

(1) Az alapellátáshoz kapcsolódó ügyeleti ellátást az Önkormányzat, a Szekszárd Megyei Jogú Város Önkormányzata Egészségügyi Gondnoksága (a továbbiakban: Társulás) útján biztosítja.
(2) Az ügyeleti ellátás székhelye:

a.) Felnőtt orvosi ügyelet: 7143 Szekszárd, Vörösmarty u. 1.

b.) Gyermekorvosi ügyelet: 7143 Szekszárd, Szent István tér 18.

c.) Fogorvosi ügyelet 7143 Szekszárd, Szent István tér 18.

7.§.

Iskola egészségügyi ellátás
(1) Az iskola egészségügyi ellátás a házi gyermekorvos, a fogorvos és a védőnő útján biztosított az Általános Művelődési Központ 7143 Őcsény, Perczel u. 1. szám alatti intézményeiben, az óvodai nevelésben, iskolai oktatásban részesülő gyermekek, tanulók számára. 

(2) Az iskola egészségügyi ellátás biztosítása tekintetében a védőnői körzethez tartozik az óvodai nevelésben és az általános iskola oktatás-nevelésben részt vevő gyermekek, tanulók ellátása. A házi gyermekorvosi, illetve a fogorvosi körzethez tartozik az, óvodai nevelésben részesülő gyermekek, iskolai oktatás-nevelésben részesülő tanulók ellátása.

8.§.

Záró rendelkezések
(1) A rendeletet a Képviselő-testület a 2009. május 27.- ülésén alkotta meg. 

(2) A rendelet 2009. június 1.-én lép hatályba.

(3) A rendelet kihirdetéséről az SZMSZ szabályai szerint a jegyző gondoskodik. 

Őcsény, 2009. május 27. 

Fülöp János 
Pollák Csaba

polgármester                                                                  jegyző

A rendelet kihirdetésének napja 2009. május 29.

Pollák Csaba

jegyző

PAGE  
1

